אבני הנצח

> "לפני הבריאה עצמה היו שישה סינגולריות, ואז היקום התפוצץ לתוך הקיום (המציאות) ושרידי המערכות של כל סינגולריה עוצבו לשישה מטילים מרוכזים, הידועים בשם אבני הנצח" ~ ציטוט של האספן.
>
>

​אבני הנצח הן אוסף של שש אבנים, כולן עוצמתיות בצורה בלתי רגילה. לכל אבן נצח מיוחס צד מסוים של היקום, וכוחות האבן קשורות לאותו נושא. ישנן שישה אבני נצח: הטסרקט - אבן המרחב, האית'ר - אבן המציאות, האורב - אבן הכוח, השרביט של לוקי - אבן המחשבה, העין של אגאמוטו - אבן הזמן ואבן הנשמה.

## היסטוריה

### יצירה

לפני היקום שאנו מכירים היו קיימות שישה סינגולריות. זמן מה אחרי שהיקום נוצר, כל אחת מאותן סינגולריות נהפכו לאבני נצח ע"י ישויות קוסמיות. לכל אבן משויך צד מסוים של היקום (מרחב, מחשבה, מציאות, כוח, נשמה וזמן).

### משמיד העולמות

התיעוד הקדום ביותר על שימוש באבן קוסמית היא של אבן הכוח, ששומשה ע"י סלסטיל כדי להחריב כוכב שלם בנגיעה אחת. אך גם יצור חזק כמו סלסטיל לא יכול להחזיק באבן זמן רב, ולכן היא אוחסנה במכשיר הנקרא האורב, והוחבאה בתוך מקדש בכוכב נטוש.

### מלחמת האלפים האפלים הראשונה

במהלך מלחמת האלפים האפלים הראשונה, מאלקית', מנהיג האלפים האפלים, חיפש אחר נשק עוצמתי שיעזור לו להשמיד את תשעת הממלכות. מאלקית' תכנן להשתמש באבן המציאות (ששכנה בתוך האית'ר), כדי לממש את תוכניתו, אך הצבא האסגרדי הצליח לקחת את האית'ר ממנו בזמן. המלך בור ידע שלא ניתן להשמיד את האית'ר, לכן פקד להחביא אותה במקום כל כך עמוק ששום אדם לא יוכל למצוא אותה לעולם.

### מלחמת העולם השנייה

מנהיג הידרה יוהאן שמדיט מצא את הטסרקט (אבן המרחב) ששהתה חבוייה בכדור הארץ בכפר קטן בנורווגיה. שמדיט השתמש בטסרקט כמקור אנרגיה לכלי נשק מתקדמים והוציא לפועל תוכנית לכבוש את העולם. הוא נעצר ע"י קפטן אמריקה, שריסק את המטוס עליו שמידט שהה עם הטסרקט אל תוך האוקיינוס, קובר את הטסרקט בתוך המים. הטסרקט נמצאה כמה שנים לאחר מכן ע"י האוורד סטארק.

### פלישת הצי'טארי

ת'אנוס שהחל לתור אחר אבני הנצח נתן ללוקי שרביט המכיל את אבן המחשבה ושלח אותו לכדור הארץ כדי להשיג לו את הטסרקט. לוקי לקח את הטסרקט מהבסיס הסודי של שילד והשתמש בה כדי לקרוא לצבא הצ'יטארי של ת'אנוס כדי לכבוש את כדור הארץ. תוכניתו של לוקי נבלמה ע"י הנוקמים, שהביסו אותו ואת הצי'טארי. השער נסגר והטסרקט נלקחה לשמירה באסגרד.

### מלחמת האלפים האפלים השנייה

    במהלך אירועי ההתכנסות, אירועי נדיר הגורם לפתיחת שערים בין הכוכבים השונים שבתשעת הממלכות, ג'יין פוסטר עברה בטעות דרך שער שהוביל לאית'ר. האית'ר נכנסה לתוכה (משתמשת בה כגוף מארח) וג'יין הובהלה לאסגרד ע"י ת'ור לטיפול. תזוזתה של האית'ר העירה את מאלקית' ואת שאר האלפים האפלים מתרדמת, והם תקפו את אסגרד. מלאקית' הניח את ידו על האית'ר ותכנן להשתמש בה כדי להרוס את תשעת הממלכות במהלך שיא ההתכנסות, אך הוא נעצר ע"י ת'ור. האית'ר העברה ע"י האסגרדים לאספן, בטענה שאין זה חכם להחזיק שתי אבני נצח באותו המקום.

### ניסויים בבני אדם

מנהיג הידרה הברון סטראקר שם את ידו על השרביט, והחל לבצע בו ניסויים בבסיס סודי של הידרה בסוקוביה. כחלק מהניסויים הוא ניסה להעניק כוחות על לבני אדם, אך רק שני מועמדים שרדו את הניסויים הזוועתיים - פייטרו ווונדה מקסימוף.

### החיפוש אחר האורב

ת'אנוס, שהמשיך להתעניין באבני הנצח, שלח את רונאן להשיג עבורו את האורב. דבר זה עורר התעניינות בקהילה הגלקטית, והאספן הודיע שהוא מעוניין לרכוש את האורב בכסף רב. וכך נוצר מרדף של ממש על השגת האורב של קבוצות ראבג'רים שונות, וכן של חייליו של רונאן. סטאר לורד היה הראשון שהצליח להשיג את האורב, והוא הביא אותו לאספן. חייליו של רונאן תקפו את המקום ולקחו את האורב, ורונאן החליט לבגוד בת'אנוס ולהשתמש באורב כדי להרוס את זאנדאר. שומרי הגלקסיה יחד עם חיל הנובה הצליחו לעצור את רונאן, והאורב הועברה לשמירה אצל חיל הנובה.

### יצירת וויז'ן

    אחרי שתקפו את בסיס הידרה בסוקוביה, טוני סטארק החל לחקור את השרביט, יוצר ממנו את אולטרון. אולטרון החל להכין עבור עצמו את "הגוף האולטימטיבי", והשתמש באבן המחשבה (אותה חילץ מתוך השרביט) כדי להפעילו. הנוקמים הצליחו לקחת את הגוף מידיו של אולטרון, ומאותו גוף נולד וויז'ן. וויז'ן עזר לנוקמים ונלחם באולטרון, והאבן נשארה מחוברת למצחו.

### הקרב מול דורמאמו

במהלך לימודיו בקמאר טאג', סטיבן סטריינג' מצא את העין של אגאמוטו, המכילה את אבן הזמן. כאשר דורמאמו זומן ע"י מאמיניו וניסה לספח אליו את כדור הארץ, סטריינג' השתמש בכוחותיה של האבן כמיקוח, כולא את עצמו ואת דורמאמו במעגל זמן נצחי, עד שדורמאמו יענה למבוקשו. דורמאמו נכנע והתרחק חזרה למימדו, והעין של אגאמוטו שבה לנוח בסנקטום שבניו יורק.

### ראגנארוק

    במהלך אירועי ראגנארוק, לוקי התגנב לתוך חדר האוצרות של אודין כדי להחיות את סרטר בשביל שישמיד את אסגרד ויביס את הלה. בדרכו הוא נתקל בטרסקט, ולקח אותה איתו.

### מלחמת האינסוף

לאחר שאיטרי חישל לו את כפפת האינסוף, ת'אנוס יצא למסע לאסוף את כל אבני הנצח. הוא טבח בזאנדאר ולקח משם את אבן הכוח, ויחד עם המסדר השחור תקף את הניצולים האסגרדים, הרג את לוקי ולקח ממנו את אבן המרחב. לאחר מכן ת'אנוס שלח את קול אבוסידיאן ואיבוני מו לקחת את אבן הזמן מדוקטור סטריינג', ואת קורבוס גלייב ופרוקסומה מידנייט לקחת את אבן המחשבה מוויז'ן, בעוד שהוא הולך לראשומקום כדי להשיג את אבן המציאות.

ת'אנוס השיג את האבן ונתקל בשומרי הגלקסיה, הביס אותם ולקח את גאמורה איתו. לאחר שעינה את אחותה נבולה, גאמורה לקחה את ת'אנוס אל וורמיר, שם נחה אבן המחשבה תחת שמירתו של יוהאן שמדיט (הגולגולת האדומה). שמדיט הסביר שהאבן מופיע רק לאחר שמקריבים את הדבר שאוהבים יותר מכל, ות'אנוס, שבור לב, הקריב את גאמורה והוסיף את אבן הנשמה לכפפה.

מכיוון שהמסדר השחור נכשל במשימתו ת'אנוס הלך להשיג את האבנים בעצמו. הוא נלחם בדוקטור סטריינג', איירון מן, ספיידרמן, סטארלורד, דארקס, מאנטיס ונבולה, ולאחר שכמעט הרג את איירון מן, סטריינג' נתן לו את האבן בתמורה שיחוס על חייו.

### הקרב על וואקנדה

הנוקמים יחד עם הפנתר השחור ושאר הצבא של וואקנדה נלחמו בצבא האווטריידרס של ת'אנוס בנסיון למשוך זמן עד שיצליחו להשמיד את אבן המחשבה. ת'אנוס הגיע והתקדם לעבר וויז'ן, ובלית ברירה מכשפת השני השמידה את האבן. אך ת'אנוס השתמש באבן הזמן כדי להחזיר את הזמן אחורה ולקח את האבן, בכך מעניק לו כוח בלתי מוגבל. ת'ור הופיע ותקף את תא'נוס עם סטרומברייקר, אך ת'אנוס שרד את המתקפה, נקש באצבעותיו והצליח בתוכניתו - חצי מאוכלוסיית היקום הרגה במקום.

## הופעות ביקום הקולנועי

### סרטים

קפטן אמריקה הנוקם הראשון (2011) - אבן המרחב (בתור הטסרקט) מופיעה.

הנוקמים (2012) - אבן המרחב (בתור הטסרקט) ואבן המחשבה (בתור השרביט של לוקי) מופיעים.

ת'ור העולם האפל (2013) - אבן המציאות (בתור האית'ר) מופיעה.

שומרי הגלקסיה (2014) - אבן הכוח (בתור האורב) מופיעה.

הנוקמים עידן אולטרון (2015) - אבן המחשבה מופיעה.

דוקטור סטריינג' (2016) - אבן הזמן (בתור העין של אגמוטו) מופיעה.

ת'ור ראגנארוק (2017) - אבן המרחב (בתור הטסרקט) מופיעה.

הנוקמים מלחמת האינסוף (2018) - אבן המרחב, אבן המחשבה, אבן הכוח, אבן המציאות, אבן הזמן ואבן הנשמה.